ড্যারেল তাঁর অনুসন্ধান চালাতে চালাতেই খুঁজে পেয়েছেন এমন এক জাহাজের ধ্বংসাবশেষ, যা তাঁর দাবি অনুযায়ী এই পৃথিবীর নয়। অপার্থিব ওই জাহাজ গঠিত হয়েছে এমন উপাদানে, যা এই পৃথিবীর কোনও ধাতু নয়। এমনকী, ওটা অন্য জৈব পদার্থের বিকৃত অংশও হতে পারে না। ড্যারেল পরিষ্কার দাবি জানিয়েছেন, ‘‘ওটা একেবারেই আলাদা। প্রকৃতিতে পাওয়া যায়, এমন যে যে উপাদানের সঙ্গে আমি পরিচিত তার সঙ্গে এর কোনও মিলই নেই।’’